32004D0675
L 309/26
JURNALUL OFÍCIAL AL UNIUNII EUROPENE
DECIZIA COMISIEI
din 29 septembrie 2004
de stabilire a unui suport logistic pentru sistemul Traces
[notificată cu numărul C(2004) 3584]
(2004/675/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 90/424/CEE a Consiliului din 26 iunie 1990 privind cheltuielile în domeniul sanitar-veterinar (1), în special articolele 37 și 37a,
având în vedere Directiva 90/425/CEE privind controalele sanitar-veterinare și zootehnice aplicabile în cadrul schimburilor intracomunitare cu anumite animale vii și produse în vederea realizării pieței interne (2), în special articolul 20 alineatul (3),
având în vedere Decizia 92/438/CEE a Consiliului din 13 iulie 1992 privind informatizarea procedurilor veterinare de import (proiect Shift), de modificare a Directivelor 90/675/CEE, 91/496/CEE, 91/628/CEE și a Deciziei 90/424/CEE și de abrogare a Deciziei 88/192/CEE (3), în special articolul 12,
întrucât:
(1)
Rezoluția A5-0396/2000 a Parlamentului European privind raportul special nr. 1/2000 al Curții de Conturi cu privire la pesta porcină clasică (4) solicită la punctul 23 ca „sistemul de gestionare a circulației animalelor (ANIMO) să fie gestionat și elaborat în întregime sub controlul Comisiei”.
(2)
Decizia 2004/292/CE a Comisiei din 30 martie 2004 privind punerea în aplicare a sistemului Traces și de modificare a Deciziei 92/486/CEE (5) impune tuturor statelor membre să participe la acest sistem până la 31 decembrie 2004.
(3)
Unsprezece state membre participă pe deplin de la 1 aprilie 2004 sau de la 1 mai 2004 la sistemul Traces și un suport logistic este indispensabil acestei activități. Necesitatea acestui sprijin tehnic va spori mai mult odată cu participarea tuturor statelor membre, precum și a utilizatorilor neinstituționalizați.
(4)
Punerea în aplicare a acestui suport ar trebui să fie experimentată pentru o perioadă inițială de 15 luni, la sfârșitul căreia ar trebui evaluată și adaptată după necesități.
(5)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
În cadrul sistemului informatic veterinar integrat „Traces” prevăzut de Decizia 2003/24/CE, Comisia pune în aplicare un suport logistic destinat să ajute utilizatorii sistemului pentru o perioadă inițială de 15 luni.
Articolul 2
Pentru punerea în aplicare a suportului logistic prevăzut la articolul 1, Comisia dispune de 300 000 EUR.
Articolul 3
Prezenta decizie se adresează statelor membre.
Adoptată la Bruxelles, 29 septembrie 2004.